HU
C 472/44
Az Európai Unió Hivatalos Lapja
2022.12.12.
4.
Negyedik, arra alapított jogalap, hogy a jelentős károkozás elkerülésének követelményével kapcsolatban megsértették a 2020/852 rendelet 17. cikke (1) bekezdésének d) pontját és az 1367/2006 rendelet 10. cikkének (2) bekezdését. 5.
Ötödik, az indokolási kötelezettség megsértésére alapított jogalap.
(1)
(2) (3) (4)
Az (EU) 2020/852 európai parlamenti és tanácsi rendeletnek az éghajlatváltozás mérsékléséhez és az éghajlatváltozáshoz való alkalmazkodáshoz lényegesen hozzájáruló és az egyéb környezeti célkitűzéseket jelentősen nem sértő gazdasági tevékenységekkel szemben támasztott követelmények meghatározásához szükséges technikai vizsgálati kritériumok megállapítása érdekében történő kiegészítéséről szóló, 2021. június 4-i (EU) 2021/2139 felhatalmazáson alapuló bizottsági rendelet (HL 2021.
L 442, 1. o.).
A környezeti ügyekben az információhoz való hozzáférésről, a nyilvánosságnak a döntéshozatalban történő részvételéről és az igazságszolgáltatáshoz való jog biztosításáról szóló, 1998. június 25-i egyezmény (HL 2005.
L 124, 4. o).
A környezeti ügyekben az információhoz való hozzáférésről, a nyilvánosságnak a döntéshozatalban történő részvételéről és az igazságszolgáltatáshoz való jog biztosításáról szóló Aarhusi Egyezmény rendelkezéseinek a közösségi intézményekre és szervekre való alkalmazásáról szóló, 2006.
szeptember 6-i 1367/2006/EK európai parlamenti és tanácsi rendelet (HL 2006.
L 264., 13. o.).
A fenntartható befektetések előmozdítását célzó keret létrehozásáról, valamint az (EU) 2019/2088 rendelet módosításáról szóló, 2020. június 18-i (EU) 2020/852 európai parlamenti és tanácsi rendelet (HL 2020.
L 198., 13. o.; helyesbítés: HL 2020.
L 156., 159. o.).
2022. október 14-én benyújtott kereset – SE és SF kontra Tanács (T-644/22. sz. ügy) (2022/C 472/51) Az eljárás nyelve: francia Felek Felperesek: SE és SF (képviselők: S. Bonifassi, E. Fedorova, T. Bontinck, A. Guillerme és L.
Burguin ügyvédek) Alperes: az Európai Unió Tanácsa
Kérelmek A felperesek azt kérik, hogy a Törvényszék: — semmisítse meg az (EU) 2022/1273 tanácsi rendeletet (1) a 269/2014/EU rendelet (2) 9. cikkének (2) bekezdését módosító, és a felperesekre háruló bejelentési kötelezettséget teremtő részében; — a Tanácsot kötelezze a költségek viselésére.
Jogalapok és fontosabb érvek Keresetük alátámasztása érdekében a felperesek négy jogalapra hivatkoznak. 1.
Az első, a Tanács korlátozó intézkedések terén fennálló hatáskörének túllépésére alapított jogalap.
A felperesek szerint a bejelentési kötelezettség nem minősül a 2014/145/KKBP határozat (3) érvényre juttatásához szükséges intézkedésnek, ezért e rendelkezés sérti a tagállamoknak a korlátozó intézkedések végrehajtása terén fennálló hatáskörét.
Ezenkívül a Tanács nem rendelkezett hatáskörrel arra, hogy egy korlátozó intézkedésnek nem minősülő bejelentési kötelezettséget teremtsen és határozzon meg, sem pedig arra, hogy e jogsértés esetére kilátásba helyezett szankciókat harmonizálja. 2.
A második, hatáskörrel való visszaélésre alapított jogalap, amennyiben a szigorú határidőn belüli bejelentési kötelezettséget, valamint a tagállamokra háruló azon kötelezettséget, hogy e kötelezettség be nem tartását szankciókkal – többek között elkobzással – sújtsák, kizárólag vagy legalábbis döntően a kitűzött céltól eltérő cél elérése érdekében fogadták el. 3.
A harmadik, az arányosság elvének megsértésére alapított jogalap, mivel a bejelentési kötelezettség nem volt szükséges, és mivel a bejelentési kötelezettség be nem tartásához fűzött következmények ennél fogva aránytalanok a rendelet által kitűzött célokhoz képest.